rejauldu/bengali-wikipedia huggingface dataset:
250px|thumb|পশ্চিম দিক থেকে তুয়াইক পর্বতের দৃশ্য, দিগন্তের ওপাশে সৌদি আরবের রাজধানী রিয়াদ অবস্থিত নজদ (আরবী  نجد ) হচ্ছে সৌদি আরবের মধ্যবর্তী অঞ্চল। ওয়াহাবী আন্দোলন এর জন্মস্থান হিসেবে নজদ এলাকা বিশেষ প্রসিদ্ধ। সৌদি আরবের মোট জনসংখ্যার ২৮ শতাংশ নজদ অঞ্চলে বাস করে এবং এদের বেশিরভাগ ওহাবীপন্থী। রিয়াদ, আল কাশেম এবং হাইল এলাকা নিয়ে নজদ অঞ্চল গঠিত। নজদবাসীগণ সৌদি আরবে সংখ্যালঘু। কারণ নজদ প্রত্যন্ত এলাকায় অবস্থিত।  ভূগোল সীমানা thumb|right|180px|Nejd superimposed over the modern political divisions of Saudi Arabia  thumb|right|180px|Nejd was the next step after হেজাজ in the campaigns of the Nejd Expedition.  আরবী শব্দ নজদ অর্থ হচ্ছে উচ্চ ভূমি। একদা আরবের অঞ্চলের বিস্তীর্ণ উচু অঞ্চলকে বোঝাতে নজদ ব্যবহার করা হতো, কিন্তু মধ্যাঞ্চলের এই উচু ভূমি কালের পরিক্রমায় নজদ নামে পরিচিতি লাভ করে। নজদের পশ্চিমে হেজাজ ও ইয়েমেন, পূর্বে পূর্ব আরব এবং উত্তরে ইরাক ও সিরিয়া অবস্থিত।  প্রধান শহর নজদের সব থেকে বড় শহর রিয়াদ যা সৌদি আরবেরও সব থেকে বড় শহর। ২০০৯ সালে সৌদি আরবের সব থেকে বড় শহরের লোকসংখ্যা ছিলো ৪৭ লক্ষ মাত্র।  বুরাইদাহ, উনাইযাহ, আর রাস নজদ এলাকার অন্যতম শহর।)جريدة الرياض – عين على القصيم  নজদ অঞ্চলের শহর ক্ষুদ্র শহর ও গ্রামের মধ্যে আছে সুদাইর, আল খারজ, দাওয়াদমি, আফিফ, আল মাজমাআহ, শাকরা, থারমাডাআ, ধুরমা, আল গাওয়াইয়াহ, আল হারিক, হতাত বনি তামিম, লায়লা, আস সুলাইয়ি এবং ওয়াদি আদ দাওয়াসির।  ধর্ম ইসলামের বিশুদ্ধ চর্চা ও বর্ণনার জন্য নজদ অঞ্চল প্রসিদ্ধ। এই অঞ্চলে মুহাম্মাদ বিন আব্দুল ওয়াহ্‌হাবের হাত ধরে ওহাবী মতবাদ বা সালাফি মতবাদ জন্ম ও বিকাশ লাভ করে।  অর্থনীতি বিশ শতকের প্রথম দিকে নজদ থেকে মোটা উলের পোশাক তৈরী শুরু হয়।  ভাষা নজদের অধিবাসীগণ আরবীতে কথা বলে। তাদের আরবী ভাষা বেদুইনদের উপভাষা দ্বারা প্রভাবিত।  সাহিত্যে নজদ ''বাহিইয়াইহ নাখজাভানির প্রথম উপন্যাস 'দ্যা স্যাডলবাগ- এ ফ্যাবল ফর ডাউটারস এন্ড সিকারস' এ ১৮৪৪ থেকে ১৮৪৫ সালে মক্কা ও মদীনার মাঝে নজদ বরাবর তীর্থযাত্রী পথের বর্ণনা করা হয়েছে।  আরো পড়ুন  আল রশীদ  নজদ সম্পর্কিত হাদিস  তিহামাহ  হেজাজ  কিনদাহ  সৌদি আরবের ইতিহাস  নজদ সালতানাত  নজদ আবিষ্কার  মক্কা  তথ্য উৎস  বিষয়শ্রেণী:নজদ বিষয়শ্রেণী:সৌদি আরবের ইতিহাস বিষয়শ্রেণী:সৌদি আরবের ভূগোল বিষয়শ্রেণী:ঐতিহাসিক অঞ্চল বিষয়শ্রেণী:এশিয়ার অঞ্চল
কের্চ রেলওয়ে স্টেশন (রাশিয়ান: Керчь, ইউক্রেনীয়: Керч, ক্রিমিয়ান তাতার: কেরিয়া) ক্রিমিয়ার কের্চের প্রধান রেল স্টেশন, এটি ইউক্রেনের অংশ হিসাবে সংখ্যাগরিষ্ঠ দেশ দ্বারা স্বীকৃত অঞ্চল, তবে রাশিয়ার নিয়ন্ত্রণ ও প্রশাসনের অধীনে রয়েছে।  মূল তথ্য  স্টেশনটি কের্চ বন্দর থেকে আসা ২০ টন ওজনের কন্টেইনার শিপমেন্ট এবং কার্গো পরিচালনা করে। স্টেশনটি ভ্লাদিসালভভকা-পোর্ট ক্রাইম লাইনের যাত্রীবাহী এবং যাত্রী ট্রেনগুলির গন্তব্য। অন্যান্য লাইনে (কের্চ - কের্চ-দক্ষিণ এবং কের্চ - পোর্ট ক্রাইম) যাত্রীবাহী ট্রেন চলাচল করেছে ২০১০ থেকে ২০১৪ সাল পর্যন্ত। ইতিহাস  স্টেশনটি কের্চ-২ হিসাবে ১৯০০ সালে খোলা হয়।  ১৯৭০ সালে কের্চ নামকরণ করা হয়।  ১ আগস্ট ২০১৪ সাল থেকে রাশিয়ান রেল কের্চ -পোর্ট ক্রিম (যাত্রীবাহী ট্রেন সিমফেরপল - রোস্তভ-অন-ডন - মস্কো) লাইনে যাত্রী পরিবহন পুনরুদ্ধার করে।  তথ্যসূত্র  বহিঃসংযোগ
ড্যানিয়েল এলিয়ট (১৬৪৬–১৭০২, পোর্ট এলিয়ট, সেন্ট জার্মানস, কর্নওয়ালের বাসিন্দা) ছিলেন একজন ব্রিটিশ রাজনীতিবিদ যিনি ১৬৭৯ থেকে ১৭০০ এবং এপ্রিল থেকে ডিসেম্বর ১৭০১ পর্যন্ত সেন্ট জার্মানস এর সংসদ সদস্য হিসেবে দায়িত্ব পালন করেছিলেন।  থাম্ব| পোর্ট এলিয়ট, সেন্ট জার্মানস, কর্নওয়াল ১৬৪৬ সালে পোর্ট এলিয়টে জন্মগ্রহণকারী, তিনি জন এলিয়ট এবং হোনোরা নর্টনের পুত্র ছিলেন।  তার ছোট ভাই রিচার্ড (১৬৫২-১৬৮৫)ও সেন্ট জার্মানদের সংসদ সদস্য ছিলেন। এলিয়ট কেমব্রিজের ক্রাইস্টস কলেজে পড়াশোনা করেছিলেন।  ১৬৮৫ সালে তার বাবার মৃত্যুর পর তিনি পোর্ট এলিয়টের উত্তরাধিকারী হন এবং ক্যাথেরিন ফ্লেমিংকে বিয়ে করেন। তাদের একটি কন্যা ছিল ক্যাথেরিন (মৃত্যু ১৭২৪) যিনি ১৭০৭ সালে ব্রাউন উইলিসকে বিয়ে করেছিলেন।  তিনি পোর্ট এলিয়ট ছেড়ে তার চাচাতো ভাই এডওয়ার্ড এলিয়ট এমপি-র কাছে চলে যান।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৭০১-১৭০২ বিষয়শ্রেণী:ইংল্যান্ডের সংসদ সদস্য ১৬৯৮-১৭০০ বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮ বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:ইংল্যান্ডের সংসদ সদস্য ১৬৮৯-১৬৯০ বিষয়শ্রেণী:ইংল্যান্ডের সংসদ সদস্য ১৬৮৫-১৬৮৭ বিষয়শ্রেণী:ইংল্যান্ডের সংসদ সদস্য ১৬৭৯ বিষয়শ্রেণী:কর্নওয়ালের নির্বাচনী এলাকা থেকে ইংল্যান্ডের সংসদ সদস্য (প্রাক-১৭০৭) বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী বিষয়শ্রেণী:১৭০২-এ মৃত্যু বিষয়শ্রেণী:১৬৪৬-এ জন্ম বিষয়শ্রেণী:এলিয়ট পরিবার (দক্ষিণ ইংল্যান্ড)
বস্টন বা বোস্টন (; pronounced ) মার্কিন যুক্তরাষ্ট্রের ম্যাসাচুসেটস অঙ্গরাজ্যের সবচেয়ে জনবহুল শহর এবং রাজ্যটির রাজধানী শহর।  মূল বস্টন শহরটির আয়তন  এবং এখানে প্রায় ৬ লক্ষ ৭৩ হাজার লোকের বাস। এটি মার্কিন যুক্তরাষ্ট্রের উত্তর-পূর্বে নিউ ইংল্যান্ড অঞ্চলের বৃহত্তম শহর। শহরটি একটি বৃহত্তর পৌর এলাকার অর্থনৈতিক ও সাংস্কৃতিক প্রাণকেন্দ্র, যার নাম বৃহত্তর বস্টন বা গ্রেটার বস্টন। বৃহত্তর বস্টন এলাকায় প্রায় ৪০ লক্ষ লোক বাস করে। এটি গোটা মার্কিন যুক্তরাষ্ট্রের ১০ম বৃহত্তম পৌর এলাকা।  বস্টন মার্কিন যুক্তরাষ্ট্রের সবচেয়ে প্রাচীন শহরগুলির একটি। ১৬৩০ সালে ইংল্যান্ড থেকে আগত পিউরিটান ঔপনিবেশিকেরা শমুট উপদ্বীপে শহরটি প্রতিষ্ঠা করে। মার্কিন বিপ্লব তথা মার্কিন স্বাধীনতা সংগ্রামের অনেকগুলি অতিগুরুত্বপূর্ণ ঘটনা এখানেই সংঘটিত হয়, যেমন বস্টনের গণহত্যা, বস্টন টি পার্টি, বাংকার হিলের যুদ্ধ এবং বস্টনের অবরোধ। যুক্তরাজ্য থেকে মার্কিনীদের স্বাধীনতা অর্জনের পর এটি দেশটির একটি গুরুত্বপূর্ণ বন্দর শহর ও শিল্পকারখানা শহর ছাড়াও শিক্ষা ও সংস্কৃতির অন্যতম কেন্দ্র হিসেবে আবির্ভূত হয়। ভূমি দখল এবং পৌর সংযোজন প্রক্রিয়ার মাধ্যমে এটি মূল উপদ্বীপ বা বস্টন নেক ছাড়িয়ে সম্প্রসারণ লাভ করে। শহরটির সমৃদ্ধ ইতিহাসের কারণে এখানে বহু পর্যটক বেড়াতে আসেন। বিশেষ করে ফ্যানুইল হল একাই প্রতি বছর ২ কোটিরও বেশি পর্যটককে আকৃষ্ট করে। মার্কিন যুক্তরাষ্ট্রের অনেক "প্রথম" স্থাপনা বস্টন শহরেই প্রতিষ্ঠিত হয়। যেমন মার্কিন যুক্তরাষ্ট্রের প্রথম সরকারী বিদ্যালয় (১৬৩৫), প্রথম পাতালরেল (ট্রেমন্ট স্ট্রিট সাবওয়ে, ১৮৯৭), এবং প্রথম নগর-উদ্যান (বস্টন কমন, ১৬৩৪).  বস্টন উচ্চতর শিক্ষার একটি আন্তর্জাতিক কেন্দ্র। এখানে আইন, চিকিৎসা, প্রকৌশন এবং ব্যবসার উপরে অনেক উচ্চমানের ও বিখ্যাত মহাবিদ্যালয় ও বিশ্ববিদ্যালয় আছে। উদ্ভাবন এবং নতুন ব্যবসা প্রতিষ্ঠার ক্ষেত্রে শহরটিকে বিশ্বের নেতৃত্বস্থানীয় একটি শহর হিসেবে গণ্য করা হয়; এখানে ২ হাজারেরও বেশি স্টার্ট-আপ (নতুন ব্যবসা প্রতিষ্ঠান) আছে। বস্টনের অর্থনৈতিক ভিত্তির মধ্যে আরও আছে অর্থসংস্থান, পেশাগত এবং ব্যবসায়িক সেবাসমূহ, জৈবপ্রযুক্তি, তথ্য প্রযুক্তি এবং সরকারী কর্মকাণ্ডসমূহ।  বস্টন শহরের পরিবারগুলি মার্কিন যুক্তরাষ্ট্রের মধ্যে গড়ে সবচেয়ে বেশি জনসেবামূলক কাজে অংশ নেয়। ব্যবসাপ্রতিষ্ঠান ও সংস্থাগুলি পরিবেশগতভাবে টেকসই প্রকৃতি ও বিনিয়োগের ক্ষেত্রে দেশের শীর্ষস্থানীয়। জীবনযাপনের জন্য বস্টন মার্কিন যুক্তরাষ্ট্রের সবচেয়ে ব্যয়বহুল শহরগুলির একটি। এর কারণ শহরে মধ্যবিত্ত শ্রেণীর উত্থান (gentrification)। তবে বিশ্ব বাসযোগ্যতার ক্রমে শহরটি এখনও উচ্চস্থানীয় অবস্থানে রয়েছে।   তথ্যসূত্র   বিষয়শ্রেণী:বস্টন বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:ম্যাসাচুসেটসের শহর
কাকিনাড়া বন্দর ভারতের পূর্ব উপকূলে অন্ধ্রপ্রদেশ রাজ্যের বিশাখাপত্তনাম বন্দর থেকে ১৬০ কিলোমিটার দক্ষিণে বঙ্গোপসাগরের তীরে অবস্থিত। কাকিনাডা আঙ্কোরাগ বন্দর,কাকিনাডা গভীর সমুদ্র বন্দর,কাকিনাডা মৎস বন্দর নিয়ে কাকিনাডা বন্দরটি গঠিত।কাকিনাডা আঙ্করাগ বন্দরটি কম গভীরতার বন্দর এবং বেশি গভীরতার বন্দরটি হল কাকিনাডা গভীর সমুদ্র বন্দর।  কাকিনাড়া গভীর সমুদ্র বন্দরের গভীরতা ১২ মিটার ।এই বন্দরটি ৫০,০০০ ডিডাব্লুটি জাহাজ নিয়ন্ত্রণ করতে পাড়ে। বর্তমানে বন্দরটির পণ্য পরিবহন ক্ষমতা ২০ মিলিয়ন টন।   ইতিহাস  কাকিনাড়া গভীর জলের বন্দর ৬১০ মিটার দৈর্ঘ্যের জেটি বা ডক ইয়ার্ডের সঙ্গে নভেম্বর ২০১৭ সালে অন্ধ্রপ্রদেশ সরকার কর্তৃক উদ্ঠোদন করা হয়। ১৯৯৯ সালে বন্দরটি বেসরকারীকরণের মাধ্যে বন্দরটি পরিচালিত হয়েছিল। দশ বছর পর গভীর সমুদ্ররের পণ্য পরিবাহনের জন্য মাল্টি-প্রোডাক্ট হ্যান্ডলিং এবং স্ট্যান্ডবাই সুবিধার জন্য ডক ইয়ার্ডকে ২,৫০০ মিটার দৈর্ঘ্যে প্রসারিত করা হয়েছিল।  প্রবেশ পথ  গভীর সমুদ্র থেকে বন্দরে জাহাজের প্রবেশ পথ ১০ কিমি দীর্ঘ। প্রবেশ পথটি ১৬০ মিটার চওড়া ও ১৪.৫ মিটার গভীর। প্রবেশ পথে ৬ টি চ্যানেল বয়া রয়েছে।  পোতাশ্রয়  বন্দরের পোতাশ্রয়টি প্রধান জেটি, ওএসভি জেটি ও বহুমুখী বার্থ নিয়ে গঠিত। প্রথান জেটিতে ৬ টি বার্থ রয়েছে। প্রধান জেটি ২৫ মিটার চওড়া। ছয়টি বার্থ সহ প্রধান জেটির দৈর্ঘ্য হল ১,৫১০ মিটার। উচ্চ জোয়াড়ের সময়ে বন্দরের পোতাশ্রয়ের সর্বোচ্চ গভীরতা হল ১৪ মিটার।   পশ্চাৎভূমি  পূর্ব গোদাবরী, পশ্চিম গোদাবরী, কৃষ্ণা, গুন্টুর এবং সমগ্র তেলেঙ্গানা রাজ্যের জেলাগুলির নিয়ে বন্দরটির পশ্চাৎভূমি গঠিত। এই অঞ্চলের প্রাথমিক কার্গো হল কৃষি পণ্য, খনিজ পদার্থ, কয়লা ও সার রয়েছে।   পন্য পরিবহন  বন্দরটি ২০১০-২০১১ সলে ১০.৮১ মিলিয়ন টন পণ্য পরিবহন করে এবং ২০১২-২০১৩ সালে ১২ মিলিয়ন টনের বেশি পণ্য পরিবহন করে।  যোগাযোগ ব্যবস্থা  বন্দরটির পাশেই রয়েছে ২১৬ নং জাতীয় সড়ক। ১৬ নং জাতীয় সড়ক (কলকাতা-চেন্নাই মহাসড়) ৬০ কিমি দূরে অবস্থিত।  কাকিনাড়া বন্দর রেলওয়ে স্টেশন চালু হয়। এই স্টেশন থেকে কলকাতা-চেন্নাই রেলপথ ২০ কিমি দূরে অবস্থিত।   পাইপলাইন  বন্দরটি অন্ধ্রপ্রদেশের প্রাকৃতিক গ্যাস গ্রিডের সঙ্গে যুক্ত রয়েছে। রিলায়েন্সের ইস্ট ওয়েস্ট পাইপ লাইন বন্দরটিকে গুজরাটের সঙ্গে যুক্ত করেছে। এছাড়া ভোজ্য তেল, পেট্রোলিয়াম পণ্য, এফ আর এম, তরল অ্যামোনিয়া জন্য পাইপলাইন রয়েছে কাকিনাড়া বন্দরে।   আরও   ভারতের বন্দর  তথ্যসূ্ত্র    বহিঃসংযোগ   বিষয়শ্রেণী:ভারতের বন্দর
অশ্লীলতার দায়ে () (অর্থ: "অশ্লীলতার অভিযোগ") সালে মুক্তিপ্রাপ্ত একটি বাংলা নাটক চলচ্চিত্র। চলচ্চিত্রটি নারায়ণ সান্যালের একই শিরোনামের একটি থ্রিলার কাম কোর্টরুম ড্রামা উপন্যাসের উপর ভিত্তি করে তৈরি, যা ১৯৭৫ সালে প্রকাশিত হয়েছিল সান্যাল আরভিং ওয়ালেসের সেভেন মিনিটস থেকে এই উপন্যাসের থিমটি নিয়েছেন। ছবিটি পরিচালনা করেছেন উমা নাথ ভট্টাচার্য। এই ছবিতে গান গেয়েছেন অরুন্ধতী হোম চৌধুরী ও হৈমন্তী সুক্লা।   পটভূমি  চলচ্চিত্রটি একটি বাংলা উপন্যাস নিয়ে মামলায় আদালতের বিচারের উপর ভিত্তি করে তৈরি করা হয়েছে যা অশ্লীলতার অভিযোগে অভিযুক্ত। তরুণ আইনজীবী ভাস্কর মামলায় পক্ষে যুক্তি দিয়েছিলেন যে এই উপন্যাসটি মোটেই নোংরা বা অশ্লীল নয়। অবশেষে উদঘাটিত হয় যে, এক অবসরপ্রাপ্ত বিচারক তরুণ বয়সে উপন্যাসটি লিখেছিলেন এবং এর গল্পটি ছিল তার ব্যক্তিগত অভিজ্ঞতার আলোকে।   অভিনয়    ভাস্করের চরিত্রে চিরঞ্জিত চক্রবর্তী  আলপনা গোস্বামী  দিলীপ রায়  বিপ্লব চট্টোপাধ্যায়  অনামিকা সাহা  সত্য ব্যানার্জি  সঙ্ঘমিত্রা ব্যানার্জী  সান্তনা বসু   তথ্যসূত্র    বহি সংযোগ      বিষয়শ্রেণী:ভারতীয় আদালতের চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮৩-এর চলচ্চিত্র
হাজারীগঞ্জ বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।   আয়তন  হাজারীগঞ্জ ইউনিয়নের আয়তন ৭,৩২৭ একর।   প্রশাসনিক কাঠামো  হাজারীগঞ্জ ইউনিয়ন চরফ্যাশন উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম শশীভূষণ থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী হাজারীগঞ্জ ইউনিয়নের মোট জনসংখ্যা ৩০,৩৯৬ জন। এর মধ্যে পুরুষ ১৫,৪১৩ জন এবং মহিলা ১৪,৯৮৩ জন। মোট পরিবার ৬,০০৬টি।   শিক্ষা  ২০১১ সালের আদমশুমারি অনুযায়ী হাজারীগঞ্জ ইউনিয়নের সাক্ষরতার হার ৪২.১%। শিক্ষা প্রতিষ্ঠান  হাজারীগঞ্জ ইউনিয়নে একটি ফাজিল মাদ্রাসা, একটি হাই স্কুল ও একাধিক প্রাইমারি স্কুল রয়েছে।   হাজারীগঞ্জ হামিদিয়া ফাজিল মাদ্রাসা   আরও দেখুন   চরফ্যাশন উপজেলা  শশীভূষণ থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:চরফ্যাশন উপজেলার ইউনিয়ন
thumb|ব্যবস্হা করতে কল্পনায় চিত্রায়ন ব্যবস্থা, সংস্থান, সংশ্রয় বা তন্ত্র বলতে সাধারণ অর্থে পরস্পরের সাথে সম্পর্কযুক্ত ও পরস্পরের উপর নির্ভরশীল একাধিক উপাদান বা অংশ মিলে গঠিত একটি মিশ্র ও জটিল সমগ্রকে বোঝায়। প্রতিটি ব্যবস্থাকে এর উপাদান, গঠন, উদ্দেশ্য, কার্যকারিতা, স্থানগত সীমানা, সময়গত সীমানা, বেষ্টনকারী ও প্রভাবিতকারী পরিবেশ, ইত্যাদি দ্বারা বর্ণনা করা যায়।  ব্যবস্থার উদাহরণ ও সমার্থক পরিভাষা   কোনও বলের অধীনে পরস্পরের সাথে ক্রিয়াশীল একাধিক বস্তু একটি ব্যবস্থা গঠন করতে পারে। যেমন - মহাকর্ষীয় ব্যবস্থা।  কতগুলি বস্তু বা পদার্থের সংযুক্ত রূপ ভারসাম্যপূর্ণ বা স্থিতিশীল অবস্থায় থাকলে তাকে ব্যবস্থা বলা হতে পারে। যেমন - তাপগতীয় ব্যবস্থা।  জীবদেহের কতগুলি অঙ্গের একটি দল একত্রে মিলে এক বা একাধিক গুরুত্বপূর্ণ কাজ সম্পাদন করলে তাকে তন্ত্র বলে। যেমন পৌষ্টিকতন্ত্র, কঙ্কালতন্ত্র, পেশীতন্ত্র, স্নায়ুতন্ত্র, শ্বসনতন্ত্র, সংবহনতন্ত্র, ইত্যাদি।    পরস্পর-সম্পর্কিত অনেকগুলি প্রাকৃতিক বস্তুর দলকে সামষ্টিকভাবে ব্যবস্থা বলে। যেমন - নদী ব্যবস্থা।  অনেকগুলি জীব ও তাদের পারিপার্শ্বিক পরিবেশের মধ্যে আন্তঃক্রিয়ার ফলে যে স্বতন্ত্র সমগ্রটি তৈরি হয়, তাকে নির্দেশ করতে সংস্থান পরিভাষাটি ব্যবহার করা হয়। যেমন - বাস্তুসংস্থান।       অনেকগুলি কৃত্রিম মানবনির্মিত যন্ত্র বা বস্তুকে পরস্পরের সাথে সংযুক্ত করে যদি এক ধরনের জালিকা বা সমবায় সৃষ্টি করা হয়, যার মাধ্যমে কোনও সেবা বিতরণ করা হয়, কিংবা যার মাধ্যমে কোনও সাধারণ উদ্দেশ্য সাধন করা হয়, তাহলে তাকেও ব্যবস্থা বলে । যেমন - টেলিফোন ব্যবস্থা, পরিবহন ব্যবস্থা, মহাসড়ক ব্যবস্থা, তাপন ব্যবস্থা, কম্পিউটার ব্যবস্থা, নিরাপত্তা ব্যবস্থা, ইত্যাদি।   সামাজিক, অর্থনৈতিক বা রাজনৈতিক রীতিনীতি বা সংগঠনের রূপকে "তন্ত্র" বা "ব্যবস্থা" বলা হয়। যেমন - শিক্ষাব্যবস্থা, সমাজব্যবস্থা, শাসনতন্ত্র, গণতন্ত্র, রাজতন্ত্র, সমাজতন্ত্র, স্বৈরতন্ত্র, সামন্ত্রতন্ত্র, পুঁজিবাদী ব্যবস্থা, ইত্যাদি।    মহাকাশের বস্তুসমূহের বিশেষ সমগ্রকে কখনও কখনও "জগৎ" বলে। যেমন - সৌরজগৎ (Solar system) বা নক্ষত্র জগৎ (Star system)।  ইংরেজি "সিস্টেম"-এর সাথে পার্থক্য ইংরেজিতে "সিস্টেম" (System) পরিভাষাটি দিয়ে সাধারণত উপরের বিভিন্ন উদাহরণে ব্যবহৃত "ব্যবস্থাঃ-কে বোঝানো হলেও অনেক সময় এটি দিয়ে সুসংগঠিত ও সুপ্রতিষ্ঠিত কোণও কার্যপ্রণালীকে (Procedure, "প্রোসিডিউর") বোঝায়। সেক্ষেত্রে বাংলাতে "কার্যপ্রণালী", "প্রণালী" বা "পদ্ধতি" পরিভাষাগুলি ব্যবহৃত হয়। যেমন - লিখন পদ্ধতি (Writing system)।  আবার অনেক সময় শ্রেণীকরণ, প্রতীকীকরণ বা ছকে বিন্যস্তকরণের পন্থা বা ধরনকেও ইংরেজিতে "সিস্টেম" বলা হয়, এবং এগুলিকে সচরাচর বাংলায় "পদ্ধতি" বলা হয়। যেমন - শ্রেণীকরণ পদ্ধতি, দশমিক পদ্ধতি, সংখ্যা পদ্ধতি, ইত্যাদি।  বাংলা ভাষায় "ব্যবস্থা"-র ভিন্ন অর্থ বাংলা ভাষায় কখনও কখনও "ব্যবস্থা" বলতে কোনও সমস্যা সমাধানের জন্য গৃহীত পদক্ষেপকে বোঝায়। যেমন- "সরকার সন্ত্রাসবাদের বিরুদ্ধে ব্যবস্থা নিয়েছে।"  তথ্যসূত্র  বিষয়শ্রেণী:ব্যবস্থা বিষয়শ্রেণী:অধিবিদ্যার ধারণা
বৈমুখেশ্বর শিবমন্দির, যা বাইমোওসুরা মন্দির নামেও পরিচিত করা হয়, উড়িষ্যা রাজ্যের রাজধানী ভুবনেশ্বরের ওল্ড টাউন শহরের তালবা  বাজারে অবস্থিত। মন্দিরটি ১০.০০ মিটার দূরত্বে পূর্ব প্রবেশ পথেক বাম দিকের রাস্তা জুড়ে লিঙ্গরাজ মন্দিরের সামনে অবস্থিত। মন্দির পশ্চিম দিকে মুখোমুখি, এটি একটি জীবন্ত মন্দির এবং একটি নিষ্ঠিত দেবতা একটি শিভ লিঙ্গ, একটি বৃত্তাকার বেদির সাথে গাঁথনির কেন্দ্রস্থলে অবস্থিত। বর্তমানে  রাস্তার স্তর থেকে ১.৫০ মি নিচে মন্দিরের প্রবীত্র  স্থানটি অবস্থিত। এই মন্দির সম্পর্কে প্রচারিত করা হয়েছে যে একটি সম্প্রতি উদ্ধারকৃত মন্দির। এটি ১০ ​​তম শতাব্দীতে নির্মিত হয়েছিল। মন্দির স্থানীয় দোকানদারদের দ্বারা পরিচালিত হয়।  তাতপর্য  স্থানীয়রা কেশারিস (সোমভস্মিস) থেকে মন্দিরের নামকরণ করেন। মহা শিবরাত্রি বা সিভেরত্রি, সংক্রন্ত, জালাবৃষের মত অন্যান্য উৎসব পালন করা হয় মন্দিরটিতে।  মন্দিরটি  মন্দিরের উত্তর এবং দক্ষিণ দিকে রয়েছে দোকানগুলি, পূর্বদিকে আবাসিক ভবন এবং পশ্চিমে রাস্তা দ্বারা ঘেরা। পশ্চিমে প্রবেশদ্বার ব্যতীত সমগ্র মন্দিরটি বাদাটির বারান্দা অংশে সমাহিত করা হয়। তাই মন্দিরের স্থল পরিকল্পনাটি নির্ণয় করা যায়নি। তবে এটি পঞ্চরথকে কেন্দ্রীয় পাহাড়ের সাথে পরিকল্পিতভাবে এবং আব্রাহার উভয় পাশে অরণ্য এবং কণিকা পাগাগুলির সাথে সংযুক্ত করা হয়। বর্তমান রাস্তার দিক থেকে ১.৫০ মিটার নিচে অবস্থিত প্রস্তরের নিচে নেমে আসা পাঁচটি পদক্ষেপ রয়েছে। বর্ধিতকরণে, ভিমানা রেখা দেউল এবং বারান্দা থেকে মস্তকা পর্যন্ত উচ্চতা ৭.০০ মিটার। গণ্ডি ৫.০০ মিটার এবং মস্তকা পরিমাপ ২.০০ মিটার উচু।  গণ্ডী কোন ভাস্কর্যের অলঙ্করণ থেকে বঞ্চিত হয়। সংস্কারের সময় মন্দিরটি লাল রঙের ধৌত করা হয়েছে। দরজার তিনটি উল্লম্ব ব্যান্ড দ্বারা সজ্জিত এবং নদী দেবতাগুলি সাধারণত নবগঠন স্ল্যাবের উভয় পাশে দরজার ফ্রেমের উপরের অংশে পাওয়া যায়। দরজার চৌকাঠ ১.৭২ মি উচ্চ x ১.৩০ মি প্রশস্ত। গঙ্গা বামদিকে দরজার ফ্রেম বা কপাট এবং যমুনার ডান পাশে পাওয়া যায় তারা নিজ নিজ বাহুর পাশে হাত দিয়ে উঁচুতে দাঁড়িয়ে থাকে এবং উঁচু আচ্ছাদিত আঙ্গুলের ভাঁজটি মুকেশার সংলগ্ন একটি উদাহরণ হিসাবে থাকে। তাদের চুল শৈলী চিত্রিত এবং তাদের মুখ একটি অভিন্ন নরম এবং উষ্ণ হাসি দ্বারা উদ্ভাসিত হয়। উভয় বাম আবেদক সঙ্গে যুক্ত হয়। দরজার পাশে সাভিত্য দ্ব্পারপালা উভয় পাশে পাওয়া যায়, যার উপরের অংশগুলি কেবল দৃশ্যমান।  ললিটভিমা একটি গাজা-লক্ষ্মী চিত্র রয়েছে। দেবতা তার দুই হাত দুটি পায়ের উপর বসে আছে যার উপর হাতি উভয় পাশে দাঁড়িয়ে আছে। দার্জিলিংয়ের উপরে ১.৮৫ মিটার পরিমাপের আর্কট্রেভিভ নবগঠিত। তিথেশ্বর মন্দিরে দেখা যায় যে কেতু তার হাঁটুতে পূর্ণ চিত্রে রূপায়িত হয়েছে।  মন্দিরের নির্মাণের জন্য ব্যবহৃত নির্মাণ উপাদানটি মোটা গাঢ় বালিপথ। নির্মাণ কৌশল হল শুষ্ক চৌধুরী এবং কলিঙ্গ শৈলী । দরজার উপরের অংশে নদীর দেবী পাওয়া যায়। এটি ভুবনেশ্বরের মন্দিরের একটি ব্যতিক্রম। সাধারনত তারা দ্বারপালদের পাশে দরজার পাশে পাওয়া যায়।   আরও দেখুন   ভুবনেশ্বরের মন্দিরের তালিকা।   তথ্যসূত্র    বহিঃসংযোগ     Orkhurda 174  বিষয়শ্রেণী:শিব মন্দির বিষয়শ্রেণী:ভুবনেশ্বরের হিন্দু মন্দির বিষয়শ্রেণী:ওড়িশার মন্দির বিষয়শ্রেণী:ভারতের স্থাপত্য
এল ক্যারিবে, হন্ডুরাসের রোয়াতান থেকে প্রকাশিত একটি দ্বি-সাপ্তাহিক পত্রিকা ছিল। এটি টমস বি ম্যাকফিল্ড সম্পাদনা করেছিলেন। Bulletin of the Pan American Union, Vol. 49. The Union, 1919, p. 190 এল ক্যারিবের পরিচালক ছিলেন রাফায়েল বারাহোনা মেজিয়া। Zavala, Silvio Arturo. Revista de Historia de América, Vol. 48. Instituto Panamericano de Geografía e Historia, 1959. pp. 563-64  পত্রিকাটির প্রথম সংস্করণ হন্ডুরাস রোয়াতান থেকে ১৯১৮ সালের ১ জুন প্রকাশিত হয়েছিল । Charno, Steven M. Latin American Newspapers in United States Libraries; A Union List Compiled in the Serial Division, Library of Congress. Austin: Published for the Conference on Latin American History by the University of Texas Press, 1969. p. 259   তথ্যসূত্র   বিষয়শ্রেণী:স্পেনীয় ভাষার সংবাদপত্র বিষয়শ্রেণী:হন্ডুরাসের সংবাদপত্র বিষয়শ্রেণী:১৯৭৮-এ প্রতিষ্ঠিত প্রকাশনা
{| padding="0" cellspacing="0" style="width:100%; background:none" | colspan="2" |  | width="35%" height="5px" class="radius_top" style="background:#F1FAFF; border:2px solid #C6E4F2; border-bottom:0" | 5px |- | class="PBcornerTop" style="width:10px; background-repeat:no-repeat; background-position:top left; font-size:0; height:42px" | 1px | rowspan="2" class="BGblue1" valign="middle" style="text-align:center; padding:.6em 30px .6em 0; background-color:#F1FAFF; border-top:2px solid #7DD1FF; border-bottom:2px solid #7DD1FF" |  | rowspan="2" class="BGblue2" style="align:left; padding:0 .6em .6em 23px; font-size:95%; background-color:#E4F8FF; border:2px solid #9DD9F9" |  |- | class="PBcornerBottom" style="width:10px; background-repeat:no-repeat; background-position:bottom left; font-size:0; height:10px" | 1px |- | colspan="2" valign="top" rowspan="30" style="padding:1em 30px 0 0" |      | style="font-size:90%; background:#F1FAFF; border:2px solid #C6E4F2; border-top:0; border-bottom:1px solid #C6E4F2; padding:.5em .5em 0 23px" | <div style="z-index:3; position:absolute; float:left; margin-left:-46px">  |- | style="font-size:90%; background:#EAF6FD; border:2px solid #C6E4F2; border-top:1px solid white; border-bottom:1px solid #C6E4F2; padding:0 .5em .5em 23px" | <div style="z-index:3; position:absolute; float:left; margin-left:-46px"> |- | style="font-size:90%; background:#F1FAFF; border:2px solid #C6E4F2; border-top:1px solid white; border-bottom:1px solid #C6E4F2; padding:0 .5em .5em 23px" | <div style="z-index:3; position:absolute; float:left; margin-left:-46px"> |- | style="font-size:90%; background:#EAF6FD; border:2px solid #C6E4F2; border-top:1px solid white; border-bottom:1px solid #C6E4F2; padding:0 .5em .5em 23px" | <div style="z-index:3; position:absolute; float:left; margin-left:-46px"> |- | style="font-size:90%; background:#F1FAFF; border:2px solid #C6E4F2; border-top:1px solid white; border-bottom:1px solid #C6E4F2; padding:0 .5em .5em 23px" | <div style="z-index:3; position:absolute; float:left; margin-left:-46px"> |- | style="font-size:90%; background:#EAF6FD; border:2px solid #C6E4F2; border-top:1px solid white; border-bottom:1px solid #C6E4F2; padding:0 .5em .5em 23px" | <div style="z-index:3; position:absolute; float:left; margin-left:-46px"> |- | style="font-size:90%; background:#F1FAFF; border:2px solid #C6E4F2; border-top:1px solid white; border-bottom:0; padding:0 .5em .5em 23px" | <div style="z-index:3; position:absolute; float:left; margin-left:-46px"> |- | style="font-size:90%; background:#EAF6FD; border:2px solid #C6E4F2; border-top:1px solid white; border-bottom:1px solid #C6E4F2; padding:0 .5em .5em 23px" | <div style="z-index:3; position:absolute; float:left; margin-left:-46px">
কনিসবার্গ বিশ্ববিদ্যালয় () পূর্ব প্রুশিয়ার কনিসবার্গের একটি সরকারি বিশ্ববিদ্যালয়। ১৫৪৪ সালে বিশ্বের দ্বিতীয় প্রোটেস্ট্যান্ট একাডেমি (মারবুর্গ বিশ্ববিদ্যালয়ের পরে) প্রুসিয়ার ডিউক আলবার্ট কর্তৃক প্রতিষ্ঠিত হয় এবং এটি আলবার্টিনা নামে পরিচিত ছিল।  দ্বিতীয় বিশ্বযুদ্ধের পর, কনিসবার্গ শহরটি সোভিয়েত ইউনিয়নে স্থানান্তরিত হয় ১৯৪৫ সালের পটসডাম চুক্তির ভিত্তিতে এবং ১৯৪৬ সালে শরটিকে কিলিনিনগ্রাদ নামে নামকরণ করে। অ্যালবার্টিনা বন্ধ হয়ে যায় এবং বাকি জার্মান জনগোষ্ঠী বহিষ্কৃত হয়। বর্তমানে, কিলিনিনগ্রাদের ইমানুয়েল কান্ট বাল্টিক ফেডারেল বিশ্ববিদ্যালয় আলবার্টনার ঐতিহ্য ধরে রাখার দাবি করে।   তথ্যসূত্র   বিষয়শ্রেণী:জার্মানির বিশ্ববিদ্যালয়
স্পোর্টক্লুব রাইনডর্ফ আলটাখ (; এছাড়াও এসসি রাইনডর্ফ আলটাখ অথবা শুধুমাত্র রাইনডর্ফ আলটাখ নামে পরিচিত) হচ্ছে আলটাখ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯২৯ সালের ২৬শে ডিসেম্বর তারিখে প্রতিষ্ঠিত হয়েছে। রাইনডর্ফ আলটাখ তাদের সকল হোম ম্যাচ আলটাখের স্টাডিওন শ্নাবেলহোৎসে খেলে থাকে; যার ধারণক্ষমতা হচ্ছে ৮,৫০০। বর্তমানে এই ক্লাবের ম্যানেজারের দায়িত্ব পালন করছেন অ্যালেক্স পাস্টুর এবং সভাপতির দায়িত্ব পালন করছেন ওয়ার্নার গুনৎস। অস্ট্রীয় মধ্যমাঠের খেলোয়াড় ফিলিপ নেৎসার এই ক্লাবের অধিনায়কের দায়িত্ব পালন করছেন।  তথ্যসূত্র  বহিঃসংযোগ      বিষয়শ্রেণী:রাইনডর্ফ আলটাখ বিষয়শ্রেণী:অস্ট্রীয় ফুটবল বুন্দেসলিগার ক্লাব বিষয়শ্রেণী:অস্ট্রিয়ার ফুটবল ক্লাব বিষয়শ্রেণী:১৯২৯-এ অস্ট্রিয়ায় প্রতিষ্ঠিত বিষয়শ্রেণী:১৯২৯-এ প্রতিষ্ঠিত ফুটবল ক্লাব
দ্য হেরাল্ড-প্রেস যুক্তরাষ্ট্রের ইন্ডিয়ানা অংগরাজ্যের হান্টিংটন কাউন্টি থেকে প্রকাশিত একমাত্র দৈনিক সংবাদপত্র। ১৮৪৮ সালে প্রকাশিত সংবাদপত্রটি এখনো নিয়মিত প্রকাশিত হচ্ছে, প্রকাশনা শুরুর পর পত্রিকাটির বেশ কয়েকবার নাম ও মালিকানা পরিবর্তন হয়েছে।   ইতিহাস  সংবাদপত্রটি ১৮৪৮ সালে ইন্ডিয়ানা হেরাল্ড হিসাবে প্রতিষ্ঠিত হয়েছিল। ১৮৮৭ সালে এটির নাম পরিবর্তন করে হান্টিংটন হেরাল্ড রাখা হয় এবং ১৯৩০ সালে হান্টিংটন প্রেসের সাথে একীভূত হয়ে এটি হেরাল্ড-প্রেস নামধারণ করে। ১৯৬০-এর দশকের গোড়ার দিকে, পত্রিকাটি ব্যবসায়ী জেমস সি. কোয়াইল কিনেছিলেন, যার স্ত্রী কোরিন ছিলেন অপর গণমাধ্যম ব্যবসায়ী ইউজিন সি. পুলিয়ামের কন্যা। কোয়াইল পূর্বে পুলিয়ামের সেন্ট্রাল নিউজপেপারস, ইনকর্পোরেটেডের জন্য কাজ করেছিলেন।  ১৯৮৮ সালে, জর্জ এইচ ডব্লিউ বুশ যখন মার্কিন যুক্তরাষ্ট্রের উপরাষ্ট্রপতি পদের জন্য জেমস এবং কোরিনের ছেলে ড্যান কোয়াইলকে তার পছন্দের প্রার্থী হিসেবে ঘোষণা দেন, তখন হেরাল্ড-প্রেস অফিসের উপরে থাকা ড্যান এবং মেরিলিন কোয়াইলের অ্যাপার্টমেন্ট থেকে একশত ফুটেরও কম দূরত্বে হান্টিংটন কোর্টহাউসের সামনে নাম ঘোষণা নিয়ে উদযাপন হয়েছিল।  জেমস কোয়াইল জন বার্চ সোসাইটির একজন সদস্য ছিলেন এবং একটি দৃঢ় পক্ষপাতমূলক সংবাদপত্র প্রকাশের কেন্দ্রীয় সংবাদপত্র নীতি অনুসরণ করতে থাকেন।  জেমস কোয়াইল ২০০০ সালের ৭ জুলাই মৃত্যুবরণ করেন এবং তার মৃত্যুর পর ২০০৭ পর্যন্ত পত্রিকাটি স্বদ্যোগে প্রকাশিত হয়। ২০০৭ সালের মে মাসে তার স্ত্রী কোরিন পত্রিকাটি প্যাক্সটন মিডিয়া গ্রুপের কাছে বিক্রি করেন।SNA - Huntington (IN) Herald-Press Sold to Paxton Media Group    তথ্যসূত্র    বহিঃসংযোগ   হেরাল্ড-প্রেস অনলাইন সংস্করণ  ইন্ডিয়ানা ফাইন্ড এ হেরাল্ড-প্রেসের তথ্য   বিষয়শ্রেণী:ইন্ডিয়ানার সংবাদপত্র বিষয়শ্রেণী:হান্টিংটন কাউন্টি, ইন্ডিয়ানা
সারিকাইত জমিদার বাড়ি বাংলাদেশ এর চট্টগ্রাম জেলার সন্দ্বীপ উপজেলার সারিকাইত ইউনিয়নে অবস্থিত এক ঐতিহাসিক জমিদার বাড়ি।মুক্তিযুদ্ধের স্মৃতি বিজড়িত সন্দ্বীপের পুলিন গুহের জমিদার বাড়ি   ইতিহাস জমিদার বাড়িটি বাংলা ১৩৪৮ সালে জমিদার প্রাণ হরি গুহ প্রতিষ্ঠা করেন। এই জমিদার বাড়িটির প্রতিষ্ঠাতা প্রাণ হরি গুহের নাতি পুলিন চন্দ্র গুহের জমিদার বাড়ি নামেই বেশ পরিচিত।  বর্তমান অবস্থা জমিদার বাড়ির বংশধররা অনেকে এখনো এখানে বসবাস করেন। জমিদারী প্রথা বিলুপ্ত হওয়ার পর ও দেশ ভাগের পর অনেকেই ভারতে চলে গেলেও পুলিন গুহ ও ক্ষিতিশ গুহের বংশধররা এখনো এখানে বসবাস করেন। একাধারে সাগরের ভাঙ্গণের কারণে জমিদার বাড়িটি প্রায় ধ্বংসের মুখে। তবে আশার কথা হচ্ছে, বর্তমানে ভাঙ্গণ বন্ধ হয়ে বিস্তীর্ণ এলাকা জুড়ে চর জেগে উঠেছে।   তথ্যসূত্র   বিষয়শ্রেণী:চট্টগ্রাম জেলার দর্শনীয় স্থান বিষয়শ্রেণী:চট্টগ্রাম জেলার প্রত্নতাত্ত্বিক স্থাপনা
এন. সুন্দরম একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। ১৯৯৬ সালের নির্বাচনে তিনি করাইকুডি আসন থেকে তামিল মাণিলা কংগ্রেসের (মোপনার) প্রার্থী এবং ২০০৬ সালের নির্বাচনে তিনি ভারতীয় জাতীয় কংগ্রেসের প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল মানিলা কংগ্রেসের রাজনীতিবিদ বিষয়শ্রেণী:তামিলনাড়ু বিধানসভার সদস্য ১৯৯৬-২০০১ বিষয়শ্রেণী:তামিলনাড়ু বিধানসভার সদস্য ২০০৬-২০১১